als_Latn dik_Latn sag_Latn
Enigma të cilën duhet ta zgjidhnin kalimtarët - një sfidë të cilën do ta paguanin me kokë. Ishte Edipi i vetmi që e sfidoi Sfinksin. Një rrëfim i shkëputur nga mitologjia për enigmën që mbijetoi deri në ditët tona dhe u bë simbol i enigmatikës.
Nëse duam që enigmatikën ta njohim që nga fillet e saj, detyrohemi të kthehemi shumë kohë më mbrapa, në histori. Në udhëtimin mbrapa në kohë, nuk mund të shkojmë përtej kohës së tregimit të legjendave. Në këtë kohë, gjejmë një enigmë të paraqitur nga një figurë mitologjike me të cilën simbolizohet enigmatika edhe sot. Është fjala për Sfinksin dhe enigmën që ai ua shtronte kalimtarëve për ta zgjidhur. Për këtë simbolikë, shumë shoqata të enigmatëve dhe shumë revista, në vende të ndryshme mbajnë emrin e tij.
Legjenda tregon se Sfinksi i sfidonte kalimtarët pranë shkëmbit të tij derisa të gjenin gjëegjëzën e tij. Këtë gjëegjëzë ia kishin treguar atij Muzat. Të gjithë udhëtarët që kalonin pranë tij i detyronte të gjenin gjëegjëzën, por asnjëri nuk arrinte ta gjente dhe këtë gjë ata e paguanin me kokë!
Te Sfinksi erdhi edhe Edipi.
Sfinksi i kërkoi Edipit të gjente gjëegjëzën: "Kush ecën në mëngjes me katër këmbë, në mesditë me dy dhe në mbrëmje me tri këmbë"?
Legjenda thotë se Edipi u përgjigj: "Njeriu kur është i vogël, në mëngjesin e jetës së tij është i dobët dhe zvarritet me këmbë e me duar. Ditën, d.m.th. në moshë të pjekur, ai ecën me dy këmbë, kurse në mbrëmje, d.m.th. në pleqëri, ai ecën me tri këmbë".
Në këtë rast, nga inati, Sfinksi u hodh nga shkëmbi dhe vdiq.
als_Latn als_Latn als_Latn als_Latn als_Latn als_Latn als_Latn